Rygos garsas

Rygos garsas – Latvijos lietuvių visuomenės, politikos, literatūros ir mokslo laikraštis, ėjęs 1909–1917 m. Rygoje.

 Istorija 
Leido bendrovė (atstovai: Jonas Linartas, Antanas Macijauskas, K. Vizbaras), nuo 1910 m. – Šv. Kazimiero draugija. 1911–1912 m., 1917 m. ėjo kartą, kitais metais – dukart per savaitę. Spausdino Juntario spaustuvė, Lipkisto spaustuvė, Narkevičiaus ir Janulevičiaus spaustuvė Rygoje. Išėjo 716 numerių. Tiražas 1500 egz. (1910 m.). Leido „Priedą prie Rygos garso“.

Katalikiškos krypties leidinys. Rašė apie Latvijoje gyvenančių lietuvių švietimo, religijos, kultūros problemas, informavo apie Lietuvos politinį, ekonominį ir socialinį gyvenimą, užsienio šalių svarbiausius įvykius.

Bendradarbiavo Tadas Balanda, Pranas Vytautas Būdvytis, Stasys Butkus, A. Lukša, J. Martinaitis, Pranas Mašiotas, Adolfas Sabaliauskas, G. Taučius, Juozas Tumas-Vaižgantas ir kt.

 Redaktoriai 
 Juozapas Bikinas, J. Bajoras, Kazys Bizauskas, Jonas Kriaučiūnas, J. Linartas, Domas Šidlauskas, A. Šimoliūnas, Juozas Tūbelis, Adolfas Vėgėlė. 

 Šaltiniai 

 Nuorodos 
 „Rygos garsas“. E-paveldas.lt

Kategorija:Lietuvos laikraščiai
Kategorija:Rygos lietuvių spauda
Kategorija:Lietuvos katalikų spauda
Kategorija:Latvijos laikraščiai